**Balatonvilágos Község Önkormányzata**

**Polgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845 FAX: +36 88 480845

Az előterjesztés törvényességi

szempontból megfelelő.

Siófok, 2015. május 14.

**Kónyáné dr. Zsarnovszky Judit**

jegyző

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2015. május 15-ei ülésére**

**Tárgy:** Személygépkocsi beszerzésre érkezett ajánlatok

**Előterjesztő:** Fekete Barnabás polgármester

**Előkészítette:** Siófoki Közös Önkormányzati Hivatal Balatonvilágosi Kirendeltsége

**Tisztelt Képviselő-testület!**

Az önkormányzat 2015. évi költségvetése tárgyalásakor felmerült egy db személygépkocsi beszerzése, mely az önkormányzati, polgármesteri feladatok ellátásához szükséges.

A képviselő-testület kérésének megfelelően három ajánlatot kértünk be Dacia Logan 1.2 16 V (75 LE) vásárlásra.

Az ajánlatkérés Artic csomagra vonatkozik, mely tartalmazza az első ködlámpát, távirányítós központi zárat, elektromos ablakemelőt, CD rádió Mp3 ISB Bluetooth, stb.

A forgalomba helyezés kiadásai között nem vettem figyelembe a vagyonszerzési illetéket, mert az önkormányzat mentes.

Minden ajánlattevő forgalomba helyezett gépjárműre adta meg ajánlatát az alábbiak szerint:

ajánlattevő listaár opciók +tartozékok üzembe helyezési Vételár

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_költség\_\_\_\_\_\_\_\_\_\_\_\_

Fodor Autó Kft 2 450 000 metálfény, KRESZ tartozék, 50 075 2 596 075

Siófok pótkerék textil szőnyeg

Ugrics és Szabó Kft 2 450 000 metálfény, - 91 085 2 636 085

Székesfehérvár pótkerék

Császár Autó- 2 450 000 metálfény, - 81 085 2 591 00

szerviz Veszprém pótkerék

A táblázat azt mutatja, hogy jelentős eltérés az ajánlatok között nincs, éppen ezért javaslatom kialakításánál a szervizek megközelíthetőségét vettem figyelembe.

A képviselő-testület a 2015. évi költségvetésében 2 540 000 Ft előirányzatot biztosított gépjárműbeszerzésre.

A fentiek alapján a Fodor Autó Kft ajánlatát javasolom elfogadni.

Kérem az előterjesztés megvitatását, majd az alábbi határozat meghozatalát, a pótelőirányzat biztosítását.

Balatonvilágos, 2015. május 12.

Fekete Barnabás

polgármester

**Határozati javaslat:**

Balatonvilágos Község Önkormányzat Képviselő-testülete az önkormányzati és polgármesteri feladatok ellátására egy db Dacia Logan (1,2 75 LE) személygépkocsi vásárlását határozza el, a beérkezett ajánlatok közül a Fodor Autó Kft ajánlatában szereplő 2.596.075 Ft vételáron.

A már rendelkezésre álló előirányzathoz 57.000 Ft pótelőirányzatot biztosít a 011130 Önkormányzatok és önkormányzati hivatalok jogalkotó és általános igazgatási tevékenysége kormányzati funkcióra a működési tartalék terhére

A képviselő-testület felhatalmazza a polgármestert a gépjármű megrendelésére. Egyben felhatalmazza a polgármestert és a jegyzőt az adás-vételi szerződés aláírására. Továbbá felkéri a jegyzőt, és a GEVSZ vezetőt a pótelőirányzat költségvetésen történő átvezetésére.

Felelős: Fekete Barnabás polgármester

Kónyáné dr. Zsarnovszky Judit jegyző

Pártl Zoltánné intézményvezető

Határidő: haladéktalanul